አቶ አሰፋ ማሩ በቀድሞው አጠራር በወሎ ጠቅላይ ግዛት በላስታ አውራጃ መቄት ወረዳ በ1951 ዓ.ም እንደተወለደ የሕይወት ታሪኩ ያስረዳል። አሰፋ ማሩ በመምህርነት ሙያ ከማገልገሉም ባሻገር በወያኔ ዘመን የኢትዮጵያ መምህራን ማኅበር የአመራር አባል በመሆን የመምህራንን መብትና ጥቅም ለማስከበርና የትምህርት ጥራት ለማስጠበቅ በሚደረገው ትግል ውስጥ ግንባር ቀደም በመሆን ሕይወቱ በፋሽስት ወያኔ ወታደሮች በጠራራ ፀሐይ እስከተቀጨበት ዕለት ድረስ በጽናት ሲታገል የኖረ የቀለም አርበኛ ነው። ከመምህራን ማኅበር በተጨማሪ ከመገደሉ በፊት በነበረው የኢትዮጵያ ሰብአዊ መብቶች ጉባኤም በሥራ አስፈጻሚ ኮሚቴ በመሆን የፋሽስት ወያኔ አገዛዝ የሚፈጽመው ግፍና ግድያ በማጋለጥ የላቀ ድርሻም አበርክቷል።
